Dobrovoľná požiarna ochrana  -  okresný výbor  KEŽMAROK
P o k y n y

a organizačné zabezpečenie okresného kola hry PLAMEŇ  v roku 2014
Okresné kolo hry Plameň sa uskutoční dňa  16. mája  2014 (piatok) so začiatkom o 9.00 hod. na futbalovom štadióne v Kežmarku.

Súťaž organizuje OV DPO v Kežmarku v spolupráci s DHZ  okresu Kežmarok. Súťaže sa môže zúčastniť  KMH / kolektívy mladých hasičov / z DHZ alebo ZŠ v dvoch kategóriách: chlapci a dievčatá od 8 do 16 rokov zložení – veliteľ, 8 členov a náhradník (zmiešané kolektívy súťažia v kategórií chlapcov). Vek v zmysle novelizovaných  smerníc  hry Plameň sa overuje v deň konania suťaže. V roku súťaže nesmie súťažiaci dovŕšiť vek 17 rokov (ročník 1997). Náhradník môže byť zaradený do družstva len v prípade, že jeden z deviatich členov nemôže súťažiť zo zdravotného dôvodu. Počíta sa súčet veku deviatich členov družstva, ktorí plnili disciplíny / nie desiatich/. Môžu súťažiť aj mladší ako 8 rokov - mladším ako 8 rokov sa počíta vek 8 rokov.
Materiálno-technické vybavenie:

 OV DPO v Kežmarku v spolupráci s DHZ Vrbov, DHZ Spišská Stará Ves, DHZ Kežmarok.

Povinnosti účastníkov:

Vedúci a členovia KMH sú povinní plniť pokyny organizačného štábu. V prípade porušenia disciplíny môže byť KMH vylúčený zo súťaže. KMH súťaží v rovnošate alebo športovom oblečení (podľa možností jednotnom) presahujúcom lakte a kolená. Je zakázané používať tretry, kopačky môžu byť iba gumotextilné. KMH sa 10 minút  pred štartom prvej disciplíny podrobia vstupnej kontrole, kde predložia súpisku súťažiacich a členské preukazy MH s fotografiou. Každý súťažiaci sa musí preukázať aj preukazom zdravotnej poisťovne. V prípade nepredloženia platného preukazu bude pripočítaný maximálny  počet rokov /16/. KMH privádza na každú disciplínu jeho veliteľ, ktorý na začiatku aj na konci disciplíny podáva hlásenie rozhodcovi, v zmysle „Pravidiel pre celoštátnu hru  Plameň.“ ( „Pán rozhodca, veliteľ družstva meno a priezvisko, družstvo z ................. nastúpilo k plneniu disciplíny“. Po skončení každej disciplíny: „Pán rozhodca, veliteľ družstva meno a priezvisko, družstvo z ................. ukončilo plnenie disciplíny“ ).

Súťažné disciplíny:

· Teória
· Požiarny útok CTIF - medzinárodný
· Štafetový beh na 400 m s prekážkami - medzinárodný
· Pretek jednotlivca na 50 m (len pre prihlásených)
Plnenie disciplín:

1. Téoria – plnenia disciplíny sa zúčastňuje 10 členov (aj náhradník), z ktorých každý odpovedá ústne na jednu z otázok z každej oblasti:
a) Organizácia a história ochrany pred požiarmi

b) Technicko-taktická príprava

c) Preventívno-výchovná činnosť

Za každú nesprávnu odpoveď dostane KMH jeden trestný bod, ktorý je jedna trestná sekunda.

2. Požiarný útok CTIF – medzinárodný:
Plnenie podľa  novelizovaných pravidiel hry PLAMEŇ platných od 1.1.2014  zverejnených na www.dposr.sk v časti Vnútorné dokumenty  a týchto pokynov. Technické prostriedky na plnenie útoku zabezpečí organizátor. KMH môže použiť vlastné hadice dĺžky  15 m, vlastné RPS s objemom 10 litrov. Hadičky a prúdničky budú jednotné. Prípadne si môžu RPS požičať od iného KMH. Budú použité nástrekové terče  s obsahom 3 litre.  Čas sa bude merať ručne. Povinné sú ochranné prilby.

3. Štafetový beh na 400 m s prekážkami - medzinárodný:       
Plnenie podľa  novelizovaných pravidiel hry Plameň  a týchto pokynov. Jednotlivé úseky štafety budú za sebou  -   v ovále. Technické prostriedky na disciplínu zabezpečí organizátor, vlastné hadice, prúdnicu  a rozdeľovač môže KMH použiť na 9. úseku. Družstvo môže použiť opasky (celé družstvo).

Celoročná činnosť mladých hasičov sa bude hodnotiť mimo disciplín okresného kola súťaže (hodnotí sa do KZOMH). Námety na celoročnú činnosť nájdete v Pravidlách hry Plameň na strane č. 2 a 3 (príloha požiarníka č. 1/2010). OV DPO doporučuje všetkým kolektívom, aby mali zavedenú vlastnú kroniku.

Pretek jednotlivca na 50 m: pretekár sa zahlási u rozhodcu disciplíny a na jeho pokyn si pripraví náradie a nastúpi na štartovú čiaru. Príprava náradia musí byť vykonaná do troch minút od povelu. Náradie dodá štáb súťaže. Môže byť použité aj vlastné náradie, ktoré musí zodpovedať predpísaným podmienkam. Nesmú sa používať spojky ROTT a štartovacie bloky.

Potrebné náradie: 2 ks hadice C 52 o dĺžke 10 m (± 0,5 m), ktoré sú zvinuté v kotúčoch a sú postavené 15 m od štartu. Rozdelovač je umiestnený vo vzdialenosti 35 m od štartu. Prúdnica C bez uzáveru, s ktorou nastupuje súťažiaci na štart. Minimálna dĺžka prúdnice je 25 cm. Súťažiaci je ustrojený v hasičskej rovnošate, ktorá zakrýva kolená a lakte. Môže použiť služobný opasok.

Vykonanie disciplíny: Podľa pravidiel hry Plameň. Každý pretekár má dva pokusy. Započítava sa vždy lepší dosiahnutý výsledok. Pri rovnosti dosiahnutých časov dvoch a viacerých pretekárov o umiestnení rozhoduje lepší druhý pokus. Platí to len pre umiestnenie na prvom až treťom mieste. Podľa veku súťažiaceho sa z dosiahnutého času odpočítajú nasledovné body takto: 8- roč. – 4 b., 9- roč. – 3,5 b, 10- roč.-3 b, 11- roč.-2,5 b, 12- roč.-2 b, 13- roč.-1,5 b, 14- roč.-1 b, 15- roč.-0,5 b, 16- roč.-0 b
Hodnotenie:

Podľa novelizovaných pravidiel platných od 1.1.2014 zverejnených na www.dposr.sk.
Štáb súťaže si vyhradzuje právo v prípade nepriaznivého počasia zrušiť niektorú disciplínu resp. prekážku o čom bude informovať vedúcich KMH. Vedúci kolektívu mladých hasičov je zodpovedný za včasnú prípravu kolektívu, bezpečnosť a disciplínu pri doprave a priebehu súťaže.

Účasť KMH na okresnom kole oznámte na OV DPO č. tel. 0918790362  (Ing. Lučanský Ivan), prípadne písomne alebo osobne v termíne najneskôr do 29.apríla 2014 z dôvodu zabezpečenia stravovania!!!

Tešíme sa na vašu účasť!

 Mgr. Martin Pisarčík





Ing. Ivan Lučanský

predseda okresnej komisie mládeže




riaditeľ OV DPO

